# ব্ৰুছ লী

| ব্ৰুছ লী |
| --- |
|  ১৯৭১ চনৰ চলচ্চিত্ৰ *দ্য বিগ ব’চ*ত ব্ৰুছ লী |
| স্থানীয় নাম | 李小龍 |
| জন্ম | লী জুন ফেন (Lee Jun-fan); (李振藩) ২৭ নৱেম্বৰ, ১৯৪০ ছান ফ্ৰান্সিস্কো, কেলিফৰ্ণিয়া, আমেৰিকা। |
| মৃত্যু | ২০ জুলাই, ১৯৭৩ (৩২ বছৰ) ক'লুন টং , হংকং |
| মৃত্যুৰ কাৰণ | মস্তিষ্কৰ শোথ ৰোগ |
| সমাধিস্থল | লেক ভিউ সমাধিস্থল, ছিয়াটল, ৱাশ্বিংটন, আমেৰিকা। |
| অন্য নাম | ব্ৰুচ লি ছিউ-লুং, লি ইউয়েন-চাম, লি ইউয়েন-কাম |
| নাগৰিকত্ব | * United States
* Hong Kong
 |
| *শিক্ষানুষ্ঠান* | ৱাছিংটন ইউনিভাৰ্ছিটি |
| পেচা | * যুদ্ধ শিল্পী
* দাৰ্শনিক
* অভিনেতা
* পৰিচালক
* চিত্ৰনাট্যকাৰ
* প্ৰশিক্ষক
 |
| সক্ৰিয় হৈ থকা সময় | ১৯৪১–১৯৭৩ চন |
| দাম্পত্যসঙ্গী | লিণ্ডা এমেৰী (বি. ১৯৬৪) |
| সন্তান | ব্ৰেণ্ডন লী আৰু শ্বেনন লী |
| স্বাক্ষৰ |
|  |
| ৱেবছাইট |
| Bruce Lee Foundation |

**ব্ৰুছ লী** (ইংৰাজী: Bruce Lee) লী জুন ফেন বা পেছাদাৰীগতভাৱে ব্ৰুছ লী নামেৰে পৰিচিত এগৰাকী হংকং আমেৰিকান সমৰ কলা শিল্পী, অভিনেতা, পৰিচালক, সমৰ কলা প্ৰশিক্ষক আৰু দাৰ্শনিক। তেওঁ বিভিন্ন সমৰ কলা শাখাৰ পৰা আহৰণ কৰি অনা এক হাইব্ৰিড মাৰ্চিয়েল আৰ্ট দৰ্শন জিৎ কুনে ডোৰ প্ৰতিষ্ঠাপক আছিল যাক প্ৰায়ে আধুনিক মিশ্ৰিত সমৰ কলাৰ পথ প্ৰশস্ত কৰাৰো কৃতিত্ব দিয়া হয়। ব্ৰুছ লীক ভাষ্যকাৰ, সমালোচক, সংবাদ মাধ্যম আৰু অন্যান্য সমৰ কলা শিল্পীসকলে সৰ্বকালৰ আটাইতকৈ প্ৰভাৱশালী সমৰ কলা শিল্পী আৰু পূব আৰু পশ্চিমৰ মাজৰ ব্যৱধান দূৰ কৰা বিংশ শতিকাৰ পপ সংস্কৃতিৰ আদৰ্শ ব্যক্তি বুলি গণ্য কৰে। আমেৰিকান চলচ্চিত্ৰত এছিয়ান লোকসকলৰ উপস্থাপনৰ শৈলী সলনি কৰাত সহায় কৰাৰ কৃতিত্বও তেওঁক দিয়া হয়।

## প্ৰাৰম্ভিক জীৱন

শিশু অৱস্থাত লীয়ে পিতৃ-মাতৃ গ্ৰেচ হো আৰু লি হোই-চুয়েনৰ সৈতে

লীৰ জন্মৰ নাম আছিল লী জুন-ফেন। তেওঁৰ পিতৃ লি হোই-চুয়েন আছিল হংকঙৰ কেণ্টনীজ অপেৰাৰ গায়ক আছিল। তেওঁৰ মাতৃ গ্ৰেচ হোৰ জন্ম হৈছিল চীনৰ চাংহাইত। ১৯৩৯ চনৰ ডিচেম্বৰ মাহত এই দম্পতীহালে ছান ফ্ৰান্সিস্কোৰ চাইনাটাউন অঞ্চলত আন্তঃৰাষ্ট্ৰীয় অপেৰা ভ্ৰমণৰ বাবে কেলিফৰ্ণিয়ালৈ যায়। ১৯৪০ চনৰ ২৭ নৱেম্বৰত তাতেই লীৰ জন্ম হয়। দেশখনৰ জন্মগত নাগৰিকত্ব আইনখনৰ বাবে তেওঁক জন্মৰপৰাই আমেৰিকাৰ নাগৰিকত্ব দাবী কৰিবলৈ অনুমতি দিয়া হৈছিল। যেতিয়া তেওঁৰ চাৰি মাহ বয়সত (১৯৪১ চনৰ এপ্ৰিল মাহত) পৰিয়ালটো হংকঙলৈ উভতি যায়। ইয়াৰ কিছুসময়ৰ পাছতে তেওঁলোকে অভাৱনীয় কষ্টৰ সন্মুখীন হয় কাৰণ দ্বিতীয় বিশ্বযুদ্ধৰ সময়ত জাপানে ১৯৪১ চনৰ ডিচেম্বৰ মাহত হংকঙত আকস্মিক আক্ৰমণ চলায় আৰু পৰৱৰ্তী চাৰি বছৰ চহৰখন শাসন কৰে।

গ্ৰেচৰ জাতিগত পৰিচয় বিতৰ্কিত। গতানুগতিক জ্ঞানটো হ’ল যে তেওঁৰ পিতৃ এজন জাৰ্মান অনুপ্ৰৱেশকাৰী আৰু মাতৃ চীনা, জীৱনীকাৰ ৰবাৰ্ট ক্লাউছ আৰু ব্ৰুচ থমাছে লক্ষ্য কৰিছে। লীৰ পত্নী লিণ্ডা লি কেডৱেলে লিখিছে যে গ্ৰেচৰ পিতৃ এজন জাৰ্মান কেথলিক আছিল।

এটা নতুন বিকল্প তত্ত্বই প্ৰকাশ কৰে যে গ্ৰেচৰ পিতৃ আচলতে এজন ডাচ ইহুদী চাৰ্লছ মৰিছ ব'জমেন আৰু তেওঁৰ চীনা মিষ্ট্ৰেছৰ পুত্ৰ আছিল। চাৰ্লছ ৰুছ'ৱে এই উৎপত্তিৰ কাহিনীটোক সম্পূৰ্ণৰূপে প্ৰশ্ন কৰিছে আৰু গ্ৰেচৰ পিতৃ চীনা বা মিশ্ৰিত চীনা আৰু মাতৃ ইংৰাজ হ'ব পাৰে বুলি মত প্ৰকাশ কৰিছে। মেথিউ পলিয়ে স্বীকাৰ কৰে যে গ্ৰেচৰ পিতৃৰ ফালৰ ককাদেউতাক এজন ডাচ ইহুদী আছিল, কিন্তু একেদৰেই তেওঁৰ মাতৃ ইংৰাজ আছিল বুলি জোৰ দিয়ে।

কিন্তু ডাগ পামৰৰ মতে গ্ৰেচৰ মাতৃ ইংৰাজ আছিল বুলি কৰা দাবীটো বিশুদ্ধ জল্পনা-কল্পনাৰ। তেওঁ এইটোও লক্ষ্য কৰে যে পৰিয়ালৰ ৰেকৰ্ড অনুসৰি ডাচ-ইহুদী ব'জমেন পৰিয়ালৰ উৎপত্তি জাৰ্মানীত হৈছিল, যাৰ ফলত গ্ৰেচ জাৰ্মান বংশৰ বুলি ধাৰণা কৰা হ'ব পাৰে।

## তথ্যসূত্ৰ

## বাহ্যিক সংযোগ

*
* Bruce Lee Foundation
* Bruce Lee at AllRovi
* Bruce Lee সম্পৰ্কে ইণ্টাৰনেট মুভি ডাটাবেছত থকা তথ্য।